Vrou vas oor vals kapingsklagArgieffoto ŉ 27-jarige vrou is Woensdag in hegtenis geneem nadat sy glo ŉ vals klag oor ŉ kaping by die polisie gelê het. “Die vrou het Dinsdag ŉ kaping by die Orlando-polisiestasie aangemeld,” het ao Kay Makhubela, woordvoerder vir die polisie in Gauteng, gesê. “Sy het aan die polisie gesê sy is by ŉ verkeerslig in Dube deur twee gewapende mans gekaap.” Dit wil egter voorkom of die vrou by ŉ kroeg in die gebied onder die invloed van alkohol was toe een van haar vriende haar motor na haar huis in Pimville geneem het. Sy sal Donderdag in die Orlando-landdroshof verskyn.